
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra Legii privind unele măsuri referitoare la plățile beneficiarilor Sit Natura 2000, declarată neconstituționala, în ansamblul său, prin Decizia Curții Constituționale nr. 638 din 23 noiembrie 2016. 

	PREŞEDINTE,

Sorin LAZĂR
	PREŞEDINTE,

Alexandru STĂNESCU 
	PREŞEDINTE,

Nicușor HALICI

RAPORT COMUN
asupra 
Legii privind unele măsuri referitoare la plățile beneficiarilor Sit Natura 2000

În conformitate cu prevederile art. 134 alin.(1) din Regulamentul Camerei Deputaților, republicat, cu modificările și completările ulterioare, ca urmare a Deciziei Curții Constituționale nr. 683 din 23 noiembrie 2016, publicată în Monitorul Oficial al României, Partea I, nr. 56 din 19 ianuarie 2017,  Biroul permanent al Camerei Deputaților a hotărât trimiterea la Comisia pentru buget, finanțe și bănci, Comisia pentru agricultură, silvicultură și industrie alimentară și la Comisia juridică, de disciplină și imunități a Legii privind unele măsuri referitoare la plățile beneficiarilor Sit Natura 2000.

Senatul, în calitate de primă Cameră sesizată, a respins Legea privind unele măsuri referitoare la plățile beneficiarilor Sit Natura 2000, ca urmare a Deciziei Curții Constituționale nr. 683 din 23 noiembrie 2016,  în ședința din 27 februarie 2017. 
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaților este Cameră decizională.
În conformitate cu prevederile art. 61 și 63 din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanțe și bănci și-au desfășurat lucrările în ziua de 30 octombrie 2018, membrii Comisiei pentru agricultură, silvicultură și industrie alimentară în ziua de 29 ianuarie 2019, iar membrii Comisiei juridice, de disciplină și imunități în ziua de 27 februarie 2017.

La lucrările Comisiei pentru buget, finanțe și bănci și-au înregistrat prezența un număr de 25 deputați, din totalul de 25 de membri, iar la Comisia pentru agricultură, silvicultură și industrie alimentară și Comisia juridică, de disciplină și imunități membrii comisiilor au fost prezenți conform listei de prezență. 
Precizăm că, în conformitate cu Decizia Curții Constituționale nr. 308/2012 și nr. 619/2016, când o lege este declarată neconstituțională în ansamblul său înainte de promulgare, aceasta își încheie procesul legislativ. Cu privire la efectele Deciziei nr. 619/2016, „Curtea reține că în jurisprudența sa, a statuat că atunci când, în cadrul controlului a priori de constituționalitate, constată neconstituționalitatea unei legi în ansamblul său, pronunțarea unei astfel de decizii are un efect definitiv cu privire la acel act normativ, consecința fiind încetarea procesului legislativ în privința respectivei reglementări”. 
În consecință, membrii celor trei comisii au hotărât, cu unanimitate de voturi, să supună plenului Camerei Deputaților raportul de respingere a Legii privind unele măsuri referitoare la plățile beneficiarilor Sit Natura 2000, ca urmare a Deciziei Curții Constituționale nr. 683 din 23 noiembrie 2016, care a declarat Legea neconstituțională în ansamblul său. 

	PREŞEDINTE,

Sorin LAZĂR


	PREŞEDINTE,

Alexandru STĂNESCU
	PREŞEDINTE,

Nicușor HALICI

	SECRETAR,

Marilen – Gabriel PIRTEA
	SECRETAR,

Dan CIOCAN
	SECRETAR,

Aida–Cristina             CĂRUCERU


	
	
	


	Şef serviciu

Giorgiana Ene


	
	

	Expert parlamentar

 Cristina Dicu
	Consilier parlamentar,

Ionela Began
	Consilier parlamentar,

Alexandra Mușat


	
	

	
	


